**Általános szerződéses feltételek (ÁSZF)**

*Tanfolyam helyszíne tantermi képzés esetén*

A tanfolyamaink a Szirtes Technologies Oktatóközpont számítógépes termeiben **(1139 Budapest, Forgách u. 21.)** kerülnek megrendezésre. Igény szerint, **kihelyezett tanfolyam** esetén, az ország egész területén tartunk képzéseket a megrendelő cég telephelyén, amennyiben a képzéshez szükséges technikai feltételek biztosítottak.

*Engedélyezett Felnőttképző Intézmény*

Szirtes Technologies Kft. rendelkezik a hivatalosan engedélyezett felnőttképzési intézmény minősítésével, amely az oktatóközpont működésének és a képzési folyamatok szabályozottságának megfelelő színvonalát igazolja. Részt vehetünk a TÁMOP, GINOP, VEKOP pályázatokban, és indíthatunk az engedélyezett képzési programnak megfelelő képzéseket is.

Felnőttképzési engedélyszám: E/2021/000244
Nyilvántartásiszám: B/2020/001801

*Online tanfolyamaink esetén*

A Szirtes Technologies Kft. az ilyen jellegű képzésekhez a Microsoft Teams megoldását alkalmazza:

* Az oktató és a hallgatók a tanfolyam idejére létrehozott Microsoft Teams alapú web konferencia segítségével tudnak csatlakozni az oktatáshoz.
* A tanfolyam során a hallgatók az oktató előadását, oktatói gépén kivetített tartalmakat és az oktató webkamerás élő képét is követhetik. Az audio kapcsolaton keresztül feltehetnek kérdéseket, amit minden további résztvevő hallhat.
* Amennyiben a hallgató megakad a gyakorlat során és ezt jelzi az oktató felé, akkor az oktató képes átvenni a számítógép távoli asztali kapcsolatát és a hibát így tudja elhárítani. A hallgató mindeközben az oktató megosztott monitorán követheti a hibajavítás folyamatát, és közben élő szóban is egyeztethetnek egymással.

**Hardver, szoftver igény**

* Hallgatói létszámnak megfelelő számú gép, megfelelő oktatási szoftverkörnyezettel (jogtiszta) biztosított az Oktatóközpont által.
* A Megrendelőnek az online képzés esetén a saját gépéről kell tudnia rácsatlakozni az Oktatóközpont által biztosított gépekre RDP protokollon keresztül.

*Tanfolyam indítása*

Szakember képzéseink esetében minimum 4 fő, felhasználói képzések esetén minimum 10 fő jelentkezése szükséges az indításhoz. Amennyiben a hallgatói létszám nem áll össze egy-egy tanfolyamra úgy Oktatóközpontunk fenntartja annak jogát, hogy az oktatást egy másik, a hallgatókkal előre egyeztetett időpontban tartsa meg.

*Tanfolyamok időpontja*

A tanfolyamok hétköznapokon 9 és 16:30 óra között folynak, de természetesen, igény szerint ettől eltérő időpontokban is lehetőség van tanfolyamok megszervezésére. Tanfolyamaink, napi 8 tanórában kerülnek lebonyolításra az alábbi bontásban:

* 2 tanóra képzés
* 1 kávészünet
* 2 tanóra képzés
* 1 ebédszünet
* 2 tanóra képzés
* 1 kávészünet
* 2 tanóra képzés

*Ellátás*

Külön igény esetén Oktatóközpontunk büfé és/vagy melegebéd szolgáltatást biztosít a hallgatók számára, mely a tanfolyami díjon felül kalkulálódik és a számlán külön tételként kerül feltüntetésre. A büfé szolgáltatás díja 3 500 Ft/fő/nap+Áfa, ami pogácsát, és korlátlan üdítő, tea és kávé fogyasztást tartalmaz. A meleg ebéd díja 2 000 Ft/fő/nap+Áfa, melyet a közeli Center étteremben fogyaszthatnak le a hallgatók. Abban az esetben, ha a cég nem rendelt kollégája számára ellátást, de mégis fogyasztásra kerül sor, úgy azt Oktatóközpontunk utólag kiszámlázza a Megrendelő felé annak díját.

*Tanfolyami segédlet*

Képzéstől függően angol nyelvű hivatalos tananyagot vagy az oktatói előadás elektronikus PDF változatát biztosítjuk. Külön díjazás ellenében biztosítani tudunk angol vagy magyar nyelvű e-learning videó anyagot és labort, ami az aktiválástól számított 90 napig érhető el. Ezzel kapcsolatban kérjük keresse kollégáinkat a training@szirtes.com e-mail címen.

*Látogatási igazolás*

A tanfolyamok elvégzéséről a hallgatók látogatási igazolást kapnak. Az igazolás feltétele a tanfolyam 75%-án történő részvétel.

*Oktatások nyelve*

Képzéseink alapvetően magyar nyelven folynak, de igény szerint angol, vagy más preferált nyelven is vállaljuk tanfolyamok lebonyolítását.

*Vizsga lehetőség*

Hallgatóinknak a tanfolyamok elvégzése után lehetőségük van vizsgát tenni Pearson VUE vagy Certiport vizsgaközpontunkban. A vizsgák díját a képzési díjak nem tartalmazzák.

*Hogyan történik a jelentkezés?*

A jelentkezés a jelentkezési lap kitöltésével és megküldésével történik. A tanfolyamokra a jelentkezéseket az alábbi módokon fogadjuk:

* e-mailen: info@szirtes.com vagy a training@szirtes.com
* postán: Szirtes Technologies Kft., 1139 Budapest, Forgách u. 21.
* weboldalon keresztül történő regisztrációval: [www.szirtes.com](http://www.szirtes.com) oldalon

A jelentkezéseket a beérkezés sorrendjében, írásban igazoljuk vissza. A jelentkezési lap kitöltött példányának megküldése jelentkező részéről a Szirtes Technologies képzési ajánlatának és feltételeinek elfogadását jelenti, illetőleg jelentkező kötelezettséget vállal arra, hogy a visszaigazolást követően megküldött számla ellenértékét határidőig kiegyenlíti.

*Befizetés módja*

A tanfolyam befizetése a tanfolyami díj átutalásával vagy készpénzben a tanfolyam megkezdése előtt történik. Az oktatáson való részvétel feltétele a számlaösszeg kiegyenlítéséről szóló bizonylat bemutatása elektronikusan. Utólagos utalás esetén, ha a számlaösszeg a fizetési határidőig nem kerül kifizetésre, úgy Oktatóközpontunk a Polgári Törvénykönyv 2013. évi törvény 6:155§-ban foglaltak alapján jogosult késedelmi kamat igénylésére, amely esetén a késedelmi kamat mértéke a késedelemmel érintett naptári félév első napján érvényes jegybanki alapkamat nyolc százalékponttal növelt értéke. A kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére.

*Részvétel lemondása*

Tanfolyami lemondást Oktatóközpontunk csakis írásban az info@szirtes.com vagy a training@szirtes.com e-mail címekre való megküldés esetén fogadja el. Amennyiben a tanfolyam lemondásra kerül úgy az alábbi fizetési kötelezettsége van a Megrendelőnek:

* Két héttel (14 nap) a tanfolyam kezdése előtti lemondás esetén: **díjtalan**
* Két héten belül (8-13 nap) a tanfolyam kezdése előtti lemondás esetén: **a tanfolyami díj 25%-át számoljuk fel**
* Egy héten belül (2-7 nap) a tanfolyam kezdése előtti lemondás esetén: **a tanfolyami díj 50%-át számoljuk fel**
* Egy nappal (1 nap) a tanfolyam kezdete előtt vagy a képzés napján történő lemondás, vagy írásbeli visszajelzés nélküli távolmaradás esetén: **a tanfolyami díj 100%-át számoljuk fel**

**A jelentkezési lap aláírása, illetve az elektronikus tanfolyami regisztráció szerződéskötésnek minősül.**

 **Szirtes Technologies Kft.**

Tel.: + 36 1 999 6514

 1139 Budapest, Forgách u. 21.